gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl gl fi ca gl gl gl de en sv fr de de gl gl gl gl gl gl gl es gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - Onde a terra ten a súa fin
Martes, terza feira, 27 de setembro de 2022
Irlanda, Cornualles, Bretaña e Galiza
O Museo do Mar de Galicia inaugura a exposición Land's end - Terras Infindas. Pinturas, textos e audiovisuais sobre paisaxes únicas á carón do mar.
Redacción - 11:45 17/07/2010
Tags: fisterras Museo do Mar
Cabo Fisterra / Flickr: RBolance
O Museo do Mar de Galicia inaugura a exposición Land's end - Terras Infindas, que concentra as sensacións vividas polo artista Matthieu Dorval e a escritora Chloé Batissou na súa viaxe polas distintas fisterras (Land´s End ou lugares onde a terra ten o seu fin) de Europa. Os cabos de Irlanda, Cornualles, Bretaña e Galicia serviron de inspiración para pintar os máis 35 cadros que agora se amosan no Museo e para escribir os textos onde se atopan as historias de pescadores, mariñeiros, labregos e diferentes persoas que viven nestas paisaxes únicas á carón do mar.
A mostra inaugurada este venres estará aberta deica o vindeiro 26 de setembro, e tamén inclúe instalacións audiovisuais que interactúan cos espazos do Museo. Unha videoproxección creada con tecnoloxía 3D por Thomas Dorval, irmán de Matthieu, axuda a comprender a viaxe do artista por esas paraxes. Acompaña ó vídeo de Dorval a música do artista sonoro Hughes Germain, que creou esta composición especialmente para a mostra.
Doutra banda, salienta tamén no miradoiro acristalado da fachada oeste do Museo o espazo reservado para a meditación denominado Recanto do solpor. Presidido por unha das obras de Matthieu e coa música de Hughes de fondo, será o lugar, especialmente ao atardecer, onde Land's End cobre todo o seu sentido coa visión do sol ocultándose cada día tras as illas Cíes.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Regresa o Culturgal Edición xeral
Independencia, creatividade e esplendor Edición xeral
Un país normal Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto